CELEX: 32012R0135
Language: hu
Date: 2012-02-16 00:00:00
Title: A Bizottság 135/2012/EU rendelete ( 2012. február 16. ) a hulladékszállításról szóló 1013/2006/EK európai parlamenti és tanácsi rendelet IIIB. mellékletének egyes osztályozatlan hulladékok felvétele céljából történő módosításáról  EGT-vonatkozású szöveg

17.2.2012   
            
            
               HU
            
            
               Az Európai Unió Hivatalos Lapja
            
            
               L 46/30
            
         A BIZOTTSÁG 135/2012/EU RENDELETE
   (2012. február 16.)
   a hulladékszállításról szóló 1013/2006/EK európai parlamenti és tanácsi rendelet IIIB. mellékletének egyes osztályozatlan hulladékok felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hulladékszállításról szóló, 2006. június 14-i 1013/2006/EK európai parlamenti és tanácsi rendeletre (1) és különösen annak 58. cikke (1) bekezdésének b) pontjára,
   mivel:
   
               (1)
            
            
               Írország, Luxemburg, Hollandia, Ausztria és Finnország kérelmet nyújtott be a Bizottsághoz egyes osztályozatlan hulladékoknak az 1013/2006/EK rendelet IIIB. mellékletébe való felvétele céljából.
            
         
               (2)
            
            
               Bulgária, a Cseh Köztársaság, Németország, Franciaország, Magyarország, Hollandia, Ausztria, Lengyelország, Finnország, és Svédország észrevételeket juttatott el a Bizottsághoz annak elfogadhatóságával kapcsolatban, hogy a benyújtott kérelmekben szereplő hulladékok zöldlistás hulladékként bekerüljenek az 1013/2006/EK rendelet IIIB. mellékletébe.
            
         
               (3)
            
            
               Az említett észrevételeket figyelembe véve a Bizottság arra kérte Írországot, Hollandiát és Finnországot, hogy nyújtsanak be kérelmet a veszélyes hulladékok országhatárokat átlépő szállításának ellenőrzéséről és ártalmatlanításáról szóló, 1989. március 22-i bázeli egyezmény (továbbiakban: a Bázeli Egyezmény) (2) titkárságához a Bázeli Egyezmény IX. mellékletének új tételekkel való kiegészítésére vonatkozóan, a Bázeli Egyezmény részes felei nyolcadik konferenciájának VIII/15 határozatában a Bázeli Egyezmény VIII. és IX. mellékletében szereplő jegyzékek módosítására vagy kiigazítására vonatkozó eljárások felülvizsgálatával kapcsolatban rögzített eljárásnak megfelelően.
            
         
               (4)
            
            
               Finnország 2011. január 14-én, Hollandia 2011. január 25-én, Írország pedig 2011. február 1-jén nyújtott be kérelmet a Bázeli Egyezmény titkárságához a Bázeli Egyezmény IX. mellékletének új tételekkel való kiegészítésére vonatkozóan. Amíg határozat nem születik az osztályozatlan hulladékoknak a Bázeli Egyezmény vonatkozó mellékleteibe, illetőleg a hulladékok hasznosítási célú, határokat átlépő szállításának felügyeletéről szóló C(92)39/final határozatot felülvizsgáló C(2001)107/final OECD tanácsi határozat (a továbbiakban: az OECD-határozat) mellékleteibe való felvételéről, addig a szóban forgó tételek ideiglenes jelleggel bekerülhetnek az 1013/2006/EK rendelet IIIB. mellékletébe.
            
         
               (5)
            
            
               Az 1013/2006/EK rendeletet ezért ennek megfelelően módosítani kell.
            
         
               (6)
            
            
               E rendelet rendelkezései összhangban vannak a 2008/98/EK európai parlamenti és tanácsi irányelv (3) 39. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1013/2006/EK rendelet IIIB. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 190., 2006.7.12., 1. o.
   
      (2)  HL L 39., 1993.2.16., 3. o.
   
      (3)  HL L 312., 2008.11.22., 3. o.
   
      MELLÉKLET
      
         
            „IIIB. MELLÉKLET
            
               A BÁZELI EGYEZMÉNY VAGY AZ OECD-HATÁROZAT VONATKOZÓ MELLÉKLETEIBE VALÓ BEILLESZTÉS ELŐTT ÁLLÓ TOVÁBBI ZÖLDLISTÁS HULLADÉKOK AZ 58. CIKK (1) BEKEZDÉSÉNEK B) PONTJA ÉRTELMÉBEN
            
            
                        1.
                     
                     
                        Függetlenül attól, hogy egy hulladék szerepel-e ebben a jegyzékben vagy sem, nem vonható a 18. cikkben meghatározott általános információs követelmények hatálya alá, ha egyéb anyagokkal oly mértékben szennyezett, hogy:
                        
                                    a)
                                 
                                 
                                    ezáltal a hulladékkal összefüggő kockázat elegendő mértékben megnőtt ahhoz, hogy a hulladék – a 2008/98/EK európai parlamenti és tanácsi irányelv (1) III. mellékletében felsorolt veszélyes jellemzők figyelembevétel – előzetes írásos bejelentési és engedélyezési eljárás hatálya alá tartozzék; vagy
                                 
                              
                                    b)
                                 
                                 
                                    az lehetetlenné teszi a hulladék környezetvédelmi szempontból megfelelő módon történő hasznosítását.
                                 
                              
                  
                        2.
                     
                     
                        E melléklet az alábbiakban felsorolt hulladékokra vonatkozik:
                        
                                    BEU01
                                 
                                 
                                    nyomásérzékeny, laminált öntapadós címke hulladéka, amely a címkegyártás során használt, a B3020 bázeli kód alá be nem sorolt nyersanyagokat tartalmazza;
                                 
                              
                                    BEU02
                                 
                                 
                                    folyadékok tárolására szolgáló elhasználódott göngyölegek előkezeléséből származó, el nem különíthető műanyaghányad;
                                 
                              
                                    BEU03
                                 
                                 
                                    folyadékok tárolására szolgáló elhasználódott göngyölegek előkezeléséből származó, el nem különíthető műanyag/alumínium-hányad;
                                 
                              
                                    BEU04
                                 
                                 
                                    főként papírból és némi műanyagból álló, maradékanyagokat nem tartalmazó összetett csomagolás, amely nincs besorolva a B3020 bázeli kód alá;
                                 
                              
                                    BEU05
                                 
                                 
                                    biológiailag tisztán lebontható mezőgazdasági, kertészeti, erdészeti, kerti, zöldterületi (parkokból, temetőkből származó) hulladék.
                                 
                              
                  
                        3.
                     
                     
                        Az e mellékletben felsorolt hulladékszállítmányok nincsenek joghatással a 2000/29/EK tanácsi irányelv (2) rendelkezéseire, illetve az annak 16. cikke (3) bekezdése alapján elfogadott intézkedésekre.
                     
                  
      
      
         (1)  HL L 312., 2008.11.22., 3. o.
      
         (2)  HL L 169., 2000.7.10., 1. o.”